b'\n_START_ARTICLE_\nLiter\n_START_SECTION_\nOznaka\n_START_PARAGRAPH_\nSprva je bil veljaven simbol za liter le l (majhna \xc4\x8drka L), skladno z dogovorom, da se z veliko \xc4\x8drko pi\xc5\xa1ejo le simboli enot, poimenovanih po ljudeh. Vendar pa so strokovnjaki izrazili skrb, da je l preve\xc4\x8d podoben \xc5\xa1tevki 1 (ena), kar bi lahko povzro\xc4\x8dalo zmedo. Zato je bil na 16. Generalni konferenci za ute\xc5\xbei in mere leta 1979 sprejet sklep, da je sprejemljiv tudi simbol, zapisan z veliko \xc4\x8drko L._NEWLINE_V preteklosti je bil v uporabi tudi \xe2\x84\x93 (pisan mali L, U+2113), \xc4\x8digar uporabo je ponekod \xc5\xa1e mo\xc5\xbeno zaslediti, vendar ta po standardu SI ni dovoljen.'